recursal/SuperWikiNEXT-32B huggingface dataset:
**আবখাজিয়ান স্টেট ইউনিভার্সিটি** আবখাজিয়ার একমাত্র বিশ্ববিদ্যালয়। এটি ১৯৭৯ সালে সুখুমি পেডাগজিকাল ইনস্টিটিউটের ভিত্তিতে প্রতিষ্ঠিত হয়েছিল। এর প্রথম রেক্টর ছিলেন জুরাব আনচাবাদজে ।[]

বিশ্ববিদ্যালয়টি পদার্থবিদ্যা এবং গণিত, জীববিজ্ঞান এবং ভূগোল, ইতিহাস, ভাষাবিদ্যা, অর্থনীতি, আইন বিভাগ; শিক্ষাগত এবং কৃষি-প্রকৌশল বিভাগ নিয়ে গঠিত।

আবখাজিয়ার প্রথম কলেজ, *সুখুমি এগ্রো-প্যাডাগোজিকাল ইনস্টিটিউট* ১৯৩২ সালে প্রতিষ্ঠিত হয় এবং পরের বছর *মাক্সিম গোর্কি পেডাগোজিকাল ইনস্টিটিউটে* রূপান্তরিত হয়। ১৯৭৮ সালে সমাবেশ এবং রাস্তায় বিক্ষোভের ফলে এটি আবখাজ, জর্জিয়ান এবং রাশিয়ান বিভাগগুলোর সাথে মিলে আবখাজিয়ান স্টেট ইউনিভার্সিটিতে রূপান্তরিত হয়। ১৯৮৯ সালে জর্জিয়ান ছাত্ররা দাবি করেছিল যে জর্জিয়ান সেক্টরকে তিবিলিসি স্টেট ইউনিভার্সিটির একটি শাখায় রূপান্তরিত করা হোক। এটি আবখাজরা বিরোধিতা করে এবং শেষ পর্যন্ত তা শহরটিতে সংঘর্ষের দিকে গড়ায়। 

২০১৮ সালে, আবখাজিয়ান স্টেট ইউনিভার্সিটির অধ্যাপকরা একটি বিনিময় কর্মসূচির অংশ হিসাবে মার্কিন যুক্তরাষ্ট্রে গিয়েছিলেন। বিশ্ববিদ্যালয়ের চাকুরীজীবিরা অ্যারিজোনা স্টেট ইউনিভার্সিটি, সান দিয়েগো স্টেট ইউনিভার্সিটি, রুটগার্স ইউনিভার্সিটি, ভার্জিনিয়া টেক, পেনসিলভেনিয়া স্টেট ইউনিভার্সিটি, মেরিল্যান্ড বিশ্ববিদ্যালয়, কলেজ পার্ক এবং ইউনাইটেড স্টেটস ডিপার্টমেন্ট অফ এগ্রিকালচার পরিদর্শন করেন।

২০২০ সালে, আবখাজিয়ান স্টেট ইউনিভার্সিটি আর্মেনিয়ান ন্যাশনাল ইউনিভার্সিটি অফ আর্কিটেকচার অ্যান্ড কনস্ট্রাকশন অফ আর্মেনিয়া, রাশিয়ান নর্থ-ককেশাস ফেডারেল ইউনিভার্সিটি এবং সাউথ ওসেশিয়ান স্টেট ইউনিভার্সিটির সাথে *গ্রেট ককেশাস* ফর্ম্যাট প্রতিষ্ঠা করেছে। যেখানে চারটি বিশ্ববিদ্যালয় একসঙ্গে কাজ করবে এবং রাশিয়ান ভাষার ব্যবহার ছড়িয়ে দেবে।

মন্তব্য
-------

1. ↑  Haber, Erika (২০০৩)। *The myth of the non-Russian: Iskander and Aitmatov's magical universe*। Lexington Books। পৃষ্ঠা 69। আইএসবিএন 0-7391-0531-0।
2. ↑  Hewitt, George B. (১৯৯৮)। *The Abkhazians*। St. Martin's Press। পৃষ্ঠা 174। আইএসবিএন 0-312-21975-X।
3. ↑  "Reaching Georgia's Occupied Territories through Exchanges"। *Council of American Ambassadors*।
4. ↑  "Югоосетинский государственный университет стал частью консорциума "Большой Кавказ"" (Russian ভাষায়)। ২৬ ডিসেম্বর ২০২০। সংগ্রহের তারিখ ২৯ ডিসেম্বর ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* আবখাজিয়ান স্টেট ইউনিভার্সিটির অফিসিয়াল তথ্য

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| অন্যান্য | 
* সুডক (ফ্রান্স)
	+ ১

 |
**পটপ্লেয়ার** হল একটি মাল্টিমিডিয়া সফটওয়্যার প্লেয়ার যা মাইক্রোসফট উইন্ডোজ অপারেটিং সিস্টেমের জন্য দক্ষিণ কোরিয়ার ইন্টারনেট কোম্পানি কাকাও (পূর্বে ডাউম কমিউনিকেশন) দ্বারা তৈরি করা হয়েছে। এটি অন্যান্য জনপ্রিয় উইন্ডোজ মিডিয়া প্লেয়ার যেমন- ভিএলসি মিডিয়া প্লেয়ার, এমপিভি (মিডিয়া প্লেয়ার), জিওএম প্লেয়ার, কেএমপ্লেয়ার, এসএমপ্লেয়ার এবং মিডিয়া প্লেয়ার ক্লাসিকের সাথে প্রতিযোগিতা করে। পটপ্লেয়ারের প্রতিক্রিয়া ইতিবাচক হয়েছে। পর্যালোচকরা এর বিস্তৃত সেটিংস এবং কাস্টমাইজেশন, সেইসাথে এটির লাইটওয়েট এবং মিডিয়া ফরম্যাটের একটি বৃহৎ বৈচিত্রের জন্য এটির সমর্থন থাকার বিষয়গুলোতে প্রশংসা করেন।

লাইফহ্যাকার পর্যবেক্ষণ করেছে যে, *পটপ্লেয়ারের* বিকল্পগুলির পরিমাণ তার সবচেয়ে বড় দুর্বলতাগুলির মধ্যে একটি। "এতে অনেকগুলি ভিন্ন সেটিংস রয়েছে[,] যা দুর্ভাগ্যবশত চেকবক্স-ভরা সেটিংস মেনুতে এক ধরনের ব্যথা করে।" এবং বিকল্প মেনুটি "বিভ্রান্তিকর"।

একেবারে ২০১৯ সালের শেষের দিকে, পটপ্লেয়ার তৃতীয় পক্ষের সফ্টওয়্যারগুলির সাথে বান্ডিল করা শুরু করে, যার ফলে পটপ্লেয়ারের ব্যবহারকারী সম্প্রদায়ের উদ্বেগ দেখা দেয়। বান্ডিল করা ৩য় পক্ষের সফ্টওয়্যার ইনস্টল হওয়ার আগে ইনস্টলার অপ্ট-আউট করার বিকল্প দেয়৷ উপরন্তু, পটপ্লেয়ার স্ক্রিনের নিচের ডানদিকের কোণায় পপআপ বিজ্ঞাপন দেখানো শুরু করে। ২০২২ থেকে সফটওয়্যারটি আর অ্যাডওয়্যার ইনস্টল করছেনা বা বিজ্ঞাপন দেখাচ্ছেনা ।

আরও দেখুন
---------

* ভিএলসি মিডিয়া প্লেয়ার

তথ্যসূত্র
---------

1. 1 2 3  Gordon, Whitson (জুলাই ১৯, ২০১১)। "The Best Video Player for Windows"। *Lifehacker*। সংগ্রহের তারিখ এপ্রিল ২৮, ২০১৬।
2. ↑  Dragomir, Mircea। "PotPlayer"। *SoftPedia*। সংগ্রহের তারিখ এপ্রিল ২৮, ২০১৬।
3. ↑  Park, Chris। "Powerful media player with support for lots of formats"। *Softonic*। সংগ্রহের তারিখ এপ্রিল ২৮, ২০১৬।
4. ↑  "PotPlayer now Adware!"। *VideoHelp Forum*।
5. ↑  "PotPlayer now Adware! - Page 2 - VideoHelp Forum"। *VideoHelp Forum*।

বহিঃসংযোগ
---------

* প্রাতিষ্ঠানিক ওয়েবসাইট
Vector map of Londinium in 400 ADলন্ডিনিয়াম রোমান প্রাচীর
**লন্ডন ওয়াল** হল একটি প্রতিরক্ষামূলক প্রাচীর যা রোমানরা প্রথম কৌশলগতভাবে গুরুত্বপূর্ণ বন্দর শহর লন্ডিনিয়ামের চারপাশে নির্মাণ করেছিল আনুমানিক ২০০ খ্রিস্টাব্দে,  পাশাপাশি এটি ইংল্যান্ডের লন্ডন শহরের একটি আধুনিক রাস্তার নাম।

লন্ডন প্রায় ১২০-১৫০ খ্রিস্টাব্দ থেকে একটি বড় দুর্গ দ্বারা সুরক্ষিত ছিল। একটি বড় গ্যারিসন সহ, যা তার উত্তর-পশ্চিম দিকে অবস্থিত ছিল। দুর্গটি, বর্তমানে *ক্রিপলেগেট ফোর্ট* নামে পরিচিত। পরে এটি একটি বিস্তৃত শহর-ব্যাপী প্রতিরক্ষায় অন্তর্ভুক্ত করা হয়েছিল। শক্তিশালী উত্তর ও পশ্চিম দিক প্রাচীরের অংশ হয়ে উঠে, যা ২০০ খ্রিস্টাব্দের দিকে নির্মিত হয়েছিল। দুর্গের দেয়ালের সংযোজন শহরের উত্তর-পশ্চিম অংশে দেয়াল ঘেরা এলাকাটিকে তার স্বতন্ত্র আকৃতি দিয়েছে।

৪১০ খ্রিস্টাব্দের দিকে ব্রিটেনে রোমান শাসনের অবসানের ফলে প্রাচীরটি অরক্ষিত হয় পড়ে। অ্যাংলো-স্যাক্সনের শাসনামলের শেষ দিকে পুনরায় উদ্ধার করা হয়। এই সংস্কার প্রক্রিয়া ৮৮৬ খ্রিস্টাব্দের পরে

আলফ্রেড দ্য গ্রেটেশাসনামলে আবার শুরু হয়।়।

মধ্যযুগের পুরো সময়টি এই ওয়ালের সংস্কার ও সম্প্রসারণ সাধিত হয়েছে বলে ধারণা করা হয়। এই প্রাচীরটি 

পরবর্তী মধ্যযুগ পর্ব্রিটেনের যন্ত লন্ডন শহরের সীমানা নির্ধারেদিয়েছিলো। যখন জনসংখ্যা বৃপাওয়ায় ও লন্ডন এবং শআশেপাশেপআরও াশেগবিকশিত হওয়ায় প্রাচীরটিররপরিধি কমে যায়। েয়। 

  

১৮ শতকের পরে 

লন্ডন শহরেপরিধিলবৃদ্ধি পাওয়ায় শহরের যানবাহন চলাচল বৃদ্ধি পায়, এই যানবাহন নিয়ন্ত্রণের র জন্য শহরেমূল ফটক সহ হ প্রাচীরের বড় অংশ ভেঙে ফেলা হয়। 

দ্বিতীয় বিশ্বযুদ্ধে প্রাচীরটি ধ্বংসপ্রাপ্ত হয়, তারপর যে অংশগুলো টিকে ছিলো সে অংশগুলোকে সংরক্ষিত রাখার জন্য নির্ধারিত স্মৃতিস্তম্ভ হিসাবে সংরক্ষণ করা হয়েছে।

  

ইংল্যান্ডের আশেপাশের অন্যান্য শহরের প্রাচীন দেয়ালের মতো, লন্ডন প্রাচীরটি অনেকাংশে হারিয়ে গেছে, যদিও অনেকগুলি খণ্ডাংশ রয়ে গেছে। (ইন্টারেক্টিভ মানচিত্র দেখুন)। এই প্রাচীন দেয়াল দীর্ঘদিন থেকে লন্ডন শহরের ইতিহাস, ঐতিহ্য ও অত্র অঞ্চলের উপর গভীর প্রভাব অব্যাহত রয়েছে।  প্রাচীরগুলি শহরের উন্নয়ন ও সম্প্রসারণে কিছুটা প্রতিবন্ধকতা তৈরি করেছিল; ফটকের সীমাবদ্ধতায় তাদের মধ্য দিয়ে রাস্তার নির্মাণ ও আকৃতি প্রদান করা হয়েছে। কিছুক্ষেত্রে সামান্য ব্যতিক্রম ব্যতিত প্রাচীর ঘেরা এলাকায় যাওয়া আসার জন্য আধুনিক রাস্তাগুলোও, মধ্যযুগীয় ফটকের মধ্যে দিয়ে যাওয়া রাস্তাগুলোর মতোই দেখায়।

1. 1 2  Mann, Emily (২০০৬)। "In Defence of the City: The Gates of London and Temple Bar in the Seventeenth Century": 75–99। আইএসএসএন 0066-622X। ডিওআই:10.1017/S0066622X00002719।
2. ↑  *Citadel of the Saxons, the Rise of Early London*.
একই নামের ভিন্ন ব্যক্তির জন্য আবুল কাসেম (দ্ব্যর্থতা নিরসন) দেখুন।

**আবুল কাসেম** (২ ফেব্রুয়ারি ১৮৭২ - ১০ অক্টোবর ১৯৩৬) ছিলেন ব্রিটিশ ভারতের একজন বাঙালি রাজনীতিবিদ।

জন্ম ও প্রারম্ভিক জীবন
----------------------

আবুল কাসেম ১৮৭২ সালের ২ ফেব্রুয়ারি বেঙ্গল প্রেসিডেন্সির বর্ধমান জেলার কাশিয়ারা গ্রামে জন্মগ্রহণ করেন। তার পিতা আবদুল মজিদ সরকারের আবগারি শুল্ক বিভাগের কর্মকর্তা ছিলেন। তার দাদা খান বাহাদুর গোলাম আসগর ছিলেন ইস্ট ইন্ডিয়া কোম্পানির বিচার বিভাগের প্রধান সদর আমিন।

তিনি ১৮৯৪ সালে প্রেসিডেন্সি কলেজ থেকে বিএ পাস করেন।

রাজনীতি
-------

আবুল কাসেম ১৮৯৫ সালে ভারতীয় জাতীয় কংগ্রেসে যোগ দেন। ১৮৯৬ সালে কলকাতায় কংগ্রেসের ১২তম বার্ষিক অধিবেশন অনুষ্ঠিত হয়। তিনি এই অধিবেশনে কলকাতার প্রতিনিধি ছিলেন।

তার চাচা নবাব আবদুল জব্বার ভোপালের মুখ্যমন্ত্রী ছিলেন। ১৮৯৭ থেকে ১৯০২ সাল পর্যন্ত তিনি তার ব্যক্তিগত সচিব হিসেবে কাজ করেছেন। ১৯০৪ সালে তিনি কংগ্রেসের কেন্দ্রীয় ওয়ার্কিং কমিটি এবং সাংবিধানিক কমিটির সদস্য হন। বঙ্গভঙ্গ বিরোধী মুসলিমদের মধ্যে তিনি অন্যতম ছিলেন এবং বঙ্গভঙ্গ বিরোধী আন্দোলনে উল্লেখযোগ্য ভূমিকা রাখেন।

কলকাতায় গঠিত ন্যাশনাল মোহামেডান অ্যাসোসিয়েশন নামক সংগঠনে তিনি বাংলা থেকে কেন্দ্রীয় কমিটির সদস্য নির্বাচিত হন। সংগঠনের সভাপতি ছিলেন মাদ্রাজের সৈয়দ মুহাম্মদ বাহাদুর। ভাইস প্রেসিডেন্ট এবং সেক্রেটারি ছিলেন যথাক্রমে মুহাম্মদ আলি জিন্নাহ এবং ব্যরিস্টার আবদুর রসুল। এছাড়া আবুল কাসেম বেঙ্গল মোহামেডান অ্যাসোসিয়েশনের প্রথম সেক্রেটারি ছিলেন। আবদুর রসুল ছিলেন এর প্রেসিডেন্ট। আবুল কাসেম ছিলেন বর্ধমান মোহামেডান অ্যাসোসিয়েশনের প্রতিষ্ঠাতা।

১৯১৩ সালে তিনি বঙ্গীয় আইন পরিষদে বর্ধমান-বাঁকুড়া থেকে নির্বাচিত হন। ১৯১৯ সালে সংঘটিত জালিয়ানওয়ালাবাগ হত্যাকাণ্ড এবং রাউলাট আইনের প্রতিবাদে তিনি ১৯২০ সালে আইন পরিষদ থেকে পদত্যাগ করেন।

খিলাফত আন্দোলন শুরু হওয়ার পর তিনি ১৯২০ সালে আন্দোলনে যোগ দেন এবং খিলাফত কমিটির সদস্য হন। ১৯২০ সালে মাওলানা মুহাম্মদ আলির নেতৃত্বে ইউরোপে প্রেরিত প্রতিনিধি দলে তিনিও সদস্য ছিলেন।

আন্দোলনের পরে তিনি কংগ্রেস ত্যাগ করেন। ১৯১৯ সালে প্রণীত মন্টেগু চেমসফোর্ড‌ আইন অনুযায়ী গঠিত ভারতীয় আইন পরিষদে (১৯২১-১৯২৩) তিনি সদস্য ছিলেন। ১৯২৪-১৯২৬ সালে তিনি বঙ্গীয় আইন পরিষদের সদস্য মনোনীত হন। ১৯২৭ সালে তিনি নির্বাচিত সদস্য হিসেবে পুনরায় সদস্য হন। আমৃত্যু তিনি এই পদে ছিলেন।

সাংবাদিকতা
----------

সুরেন্দ্রনাথ ব্যানার্জী‌র *দ্য বেঙ্গলি* পত্রিকায় আবুল কাসেম জীবনের প্রথমদিকে সহকারী সম্পাদক হিসেবে কাজ করেছেন। ১৯০৬ সালে তিনি ও ব্যারিস্টার আবদুর রসুল *দ্য মোসলমান* প্রকাশ করেন। তিনি পত্রিকার প্রথম সম্পাদক হন। এছাড়াও তিনি *মুসলিম ক্রনিকল*, *মুসলিম আউটলুক* পত্রিকার সাথে যুক্ত ছিলেন। সাপ্তাহিক পত্রিকা *নবযুগ* প্রকাশের সময় তিনি এ. কে. ফজলুল হককে সহায়তা করেছেন। তার প্রকাশিত ও সম্পাদিত পত্রিকার মধ্যে আরো রয়েছে *প্রোগ্রেস*, *মুসলিম স্ট্যান্ডার্ড* এবং সাপ্তাহিক *মোসলেম বাণী* পত্রিকা।

সমাজসেবা
--------

বন্যাপ্রবণ বর্ধমান, বীরভূম ও বাঁকুড়া জেলার ত্রাণ ব্যবস্থাপনায় আবুল কাসেম সক্রিয়ভাবে অংশ নিতেন। দামোদর, অজয় ও কুনু নদীর প্রভাবে এসব অঞ্চলে প্রায় প্রতিবছর বন্যা দেখা দিত। রাস্তা, বিনামূল্যের স্বাস্থ্যকেন্দ্র এবং শিক্ষাপ্রতিষ্ঠান নির্মাণে তিনি সহায়তা করেছেন। বর্ধমান টাউন স্কুল তার উদ্যোগে নির্মিত হয়।

মৃত্যু
------

আবুল কাসেম ১৯৩৬ সালের ১০ অক্টোবর মৃত্যুবরণ করেন।

তথ্যসূত্র
---------

1. 1 2 3 4 5 6 7 8 9 10 11 12 13  আবুল কাসেম, বাংলাপিডিয়া
**আবুল বাশার খান শাহীন** (জন্ম: ১ মার্চ ১৯৬০) একজন বাংলাদেশী বংশোদ্ভূত মার্কিন ব্যবসায়ী ও রাজনীতিবিদ। তিনি রকিংহাম-২০ নির্বাচনী এলাকা থেকে নিউ হ্যাম্পশায়ার হাউস অব রিপ্রেজেনটেটিভসের সদস্য হিসেবে দায়িত্ব পালন করছেন।

জন্ম ও পরিবার
-------------

আবুল বাশার খান ১৯৬০ সালের ১ মার্চ পিরোজপুর জেলার ভান্ডারিয়া উপজেলায় জন্মগ্রহণ করেন। প্রতিরক্ষা মন্ত্রণালয়ের সাবেক সহকারী সচিব মাহাবুব উদ্দিন খান কাঞ্চন এবং শাহানারা বেগমের দুই ছেলে ও দুই মেয়ের মধ্যে বাশারই সবার বড়। ছোট বোন রোজী খান অস্ট্রেলিয়ায় এবং পরিবারের বাকি সদস্যগণ মার্কিন যুক্তরাষ্ট্রে বসবাস করছেন।

শিক্ষাজীবন
----------

আবুল ১৯৭৬ সালে ঢাকার মুসলিম সরকারি উচ্চ বিদ্যালয় থেকে ম্যাট্রিক পরীক্ষায় উত্তীর্ণ হন। এরপর ১৯৭৮ সালে নটর ডেম কলেজ থেকে উচ্চমাধ্যমিক শিক্ষা সম্পন্ন করে তিনি ঢাকা বিশ্ববিদ্যালয়ে রাষ্ট্রবিজ্ঞান বিভাগে ভর্তি হন। সেখানে তিন বছর অধ্যায়নের পর ১৯৮১ সালের ১০ জানুয়ারি স্টুডেন্ট ভিসায় মার্কিন যুক্তরাষ্ট্রে গমন করেন এবং সেখানেই স্থায়ী হন।

কর্মজীবন
--------

আবুল খান যুক্তরাষ্ট্রে গিয়ে ক্ষুদ্র ব্যবসার সাথে জড়িত হন। পরবর্তীতে, ২০০০ সালে তিনি নিউ হ্যাম্পশায়ারের সিব্রুক শহরে একটি ব্যবসাপ্রতিষ্ঠান ক্রয় করেন। সেখানে নিত্যপ্রয়োজনীয় বিভিন্ন দ্রব্য বিক্রয়ের পাশাপাশি একটি গ্যাস স্টেশনও ছিল।

বাশার প্রথম নির্বাচনে অংশ নেন ২০০৫ সালে। সে বছর সিব্রুকের প্ল্যানিং বোর্ডের সদস্য নির্বাচনে চার প্রতিদ্বন্দ্বীকে হারিয়ে জয়লাভ করেন তিনি। এরপর ২০০৬ সালে তিনি সিব্রুকের বাজেট কমিটির সদস্য নির্বাচিত হন। ২০০৮ এবং ২০১১ সালে তিনি সিব্রুক বোর্ড অব সিলেক্টম্যান পদে নির্বাচিত হন। এসময় তিনি শহরটিতে পারমাণবিক বিদ্যুত কেন্দ্র ও পানি পরিশোধন কেন্দ্র নির্মাণে ভূমিকা রাখেন। পরবর্তীতে, ২০১২ সালের ৬ নভেম্বর অনুষ্ঠিত নির্বাচনে তিনি রিপাবলিকান পার্টির হয়ে অংশ নেন এবং নিউ হ্যাম্পশায়ারের হাউস অব রিপ্রেজেন্টেটিভের সদস্য নির্বাচিত হন। সর্বশেষ ২০২০ সালের ৩ নভেম্বরের নির্বাচনেও তিনি এ পদে চতুর্থ বারের মতো নির্বাচিত হন।

ব্যক্তিগত জীবন
--------------

১৯৮৪ সালে আবুল বাশার পিরোজপুরের মেয়ে মর্জিয়া হুদা খানের সাথে বিবাহ বন্ধনে আবদ্ধ হন। এ দম্পতির এক ছেলে ও এক মেয়ে আছে। ছেলের নাম আতিক খান ও মেয়ের নাম নূসরাত জাহান।

তথ্যসূত্র
---------

1. 1 2  আহমদ, শাহ (২০২০-১১-০৫)। "মার্কিন নির্বাচনে দুই বাংলাদেশির বিজয়"। *প্রথম আলো*। সংগ্রহের তারিখ ২০২০-১১-০৫। [*স্থায়ীভাবে অকার্যকর সংযোগ*]
2. ↑  "যুক্তরাষ্ট্র পার্লামেন্টে বাংলাদেশি শেখ রহমান ও আবুল খান"। *বাংলাদেশ প্রতিদিন* (ইংরেজি ভাষায়)। ৯ নভেম্বর ২০১৮। সংগ্রহের তারিখ ২০২০-১১-০৫।
3. ↑  "চতুর্থবারের মতো স্টেট রিপ্রেজেন্টেটিভ হলেন ভান্ডারিয়ার আবুল খান"। *বাংলা ট্রিবিউন*। ৪ নভেম্বর ২০২০। সংগ্রহের তারিখ ২০২০-১১-০৫। [*স্থায়ীভাবে অকার্যকর সংযোগ*]
4. ↑  "রিপাবলিকান থেকে চতুর্থবারের মতো নির্বাচিত পিরোজপুরের আবুল খান"। *যুগান্তর*। ৪ নভেম্বর ২০২০। সংগ্রহের তারিখ ২০২০-১১-০৬।
5. ↑  "আমাদের আবুল খান"। *কালের কণ্ঠ*। ১৩ জানুয়ারি ২০১৩। সংগ্রহের তারিখ ২০২০-১১-০৬।
6. ↑  "মার্কিন নির্বাচনে দুই বাংলাদেশীর বিজয়"। *দৈনিক নয়াদিগন্ত*। ২০২০-১১-০৫। সংগ্রহের তারিখ ২০২০-১১-০৫।
**খুলনা পানি সরবরাহ ও পয়ঃনিষ্কাশন কর্তৃপক্ষ** বা **খুলনা ওয়াসা** খুলনাতে অবস্থিত পানি এবং পয়ঃনিষ্কাশন কর্তৃপক্ষ। এটি বর্তমানে খুলনা সিটি করপোরেশনের দিক নির্দেশনায় কাজ করে।

ইতিহাস
------

খুলনা শহরে প্রথম পানি সরবরাহের ব্যবস্থা চালু হয় ১৯২১ সালে। তৎকালীন সময় দিনে ৯০০ ঘনমিটার পানি উত্তোলিত হতো। ১৯৬০ সালে প্রথম বাণিজ্যিক নলকূপের মাধ্যমে পানি সরবরাহ ব্যবস্থা চালু হয়। ২০০৮ সালের ২মার্চ তারিখে ১৯৯৬ সালের ওয়াসা অধ্যাদেশ-৩ এর বলে খুলনা ওয়াসা প্রতিষ্ঠা করা হয়।[]

সেবা সমূহ
---------

খুলনা ওয়াসা বিভিন্ন গভীর নলকূল ও রূপসা উপজেলাস্থ বঙ্গবন্ধু ওয়াটার ট্রিটমেন্ট প্ল্যান্টের  মাধ্যমে সমগ্র খুলনা শহরে বিশুদ্ধ পানি সরবরাহ করছে।
এছাড়াও নগরীর রায়ের মহল এলাকায় বোতল ওয়াটার প্ল্যান্টের মাধ্যমে **সুন্দরবন ড্রিংকিং ওয়াটার**এর মোড়কে বোতলজাত পানি বাজারজাত করে আসছে।

চলমান প্রকল্পসমূহ
-----------------

খুলনা শহরে পয়ঃনিষ্কাশন ব্যবস্থা উন্নতির লক্ষ্য **খুলনা পয়ঃনিষ্কাশন ব্যবস্থা উন্নয়ন প্রকল্প** খুলনা ওয়াসার অধীনে বাস্তবায়নাধীন রয়েছে। এই প্রকল্পের মাধ্যমে নগরীর যাবতীয় বর্জ্য পাইপ লাইনের মাধ্যমে নগরীর উপকণ্ঠে মাথাভাঙ্গা এবং ঠিকরাবন্দ এলাকায় নির্মাণাধীন পয়ঃশোধনাগার হতে পরিশোধিত করে রূপসা ও ময়ূর নদীতে ফেলা হবে।

তথ্যসূত্র
---------

1. ↑  "খুলনা ওয়াসা পানির বিল বাড়িয়েছে : বছরের প্রথম মাস থেকে কার্যকর - daily nayadiganta"। *The Daily Nayadiganta*। সংগ্রহের তারিখ ১৮ আগস্ট ২০১৭।
2. ↑  TV, News24 (২০২০-০১-২৬)। "বঙ্গবন্ধু ওয়াটার ট্রিটমেন্ট প্ল্যান্ট উদ্বোধন করলেন প্রধানমন্ত্রী"। *news24bd.tv*। সংগ্রহের তারিখ ২০২৩-০২-২৪।
3. ↑  Ahmed, Bappy (২০২০-০৭-২৮)। "একনেকে খুলনা পয়ঃনিষ্কাশন ব্যবস্থা উন্নয়ন প্রকল্প অনুমোদন - দৈনিক প্রবাহ" (ইংরেজি ভাষায়)। ২০২৩-০২-২৪ তারিখে মূল থেকে আর্কাইভ করা। সংগ্রহের তারিখ ২০২৩-০২-২৪।
**জাতীয় মূল্যায়ন ও প্রত্যয়ন পরিষদ** বা **ন্যাক** ভারতের উচ্চতর শিক্ষা প্রতিষ্ঠানগুলির (এইচআইআই) মূল্যায়ন ও প্রত্যয়নকারী স্বশাসিত প্রতিষ্ঠান। ভারত সরকারের বিশ্ববিদ্যালয় মঞ্জুরি কমিশন এর অর্থায়ন করে। ন্যাকের সদর দপ্তর বেঙ্গালুরুতে অবস্থিত।

ইতিহাস
------

জাতীয় শিক্ষা নীতি ১৯৮৬-এর সুপারিশের ভিত্তিতে ১৯৯৪ সালে জাতীয় মূল্যায়ন ও প্রত্যয়ন পরিষদ প্রতিষ্ঠিত হয়। ১৯৮৬ সালের এই শিক্ষা নীতিতে "শিক্ষার মান পতনের সমস্যাগুলি সমাধান করতে" পরামর্শ দেয়া হয়। ঐ লক্ষ্যে বিভিন্ন কর্মসূচি (পিওএ-১৯৯২) ও পরিকল্পনা প্রণয়ন করা হয়। যার মধ্যে অন্তর্ভুক্ত ছিল স্বতন্ত্র জাতীয় সংস্থা প্রতিষ্ঠা করা। ফলাফলস্বরূপ, ১৯৯৪ সালে এনএএসি প্রতিষ্ঠা করা হয় ও বেঙ্গালুরুতে এর সদর দফতর স্থাপন করা হয়।

গ্রেডিং
-------

এনএএসিএস ইনস্টিটিউটগুলিকে আটটি-গ্রেডে মূল্যায়ন করে:

| প্রাতিষ্ঠানিক সিজিপিএর পরিসর | লেটার গ্রেড | পারফরম্যান্স বর্ণনাকারী |
| --- | --- | --- |
| ৩.৫১ - ৪.০০ | এ++ | প্রত্যয়ন |
| ৩.২৬ - ৩.৫০ | এ+ | প্রত্যয়ন |
| ৩.০১ - ৩.২৫ | এ | প্রত্যয়ন |
| ২.৭৬ - ৩.০০ | বি++ | প্রত্যয়ন |
| ২.৫১ - ২.৭৫ | বি+ | প্রত্যয়ন |
| ২.০১ - ২.৫০ | বি | প্রত্যয়ন |
| ১.৫১ - ২.০০ | সি | প্রত্যয়ন |
| ≤ ১.৫০ | ডি | প্রত্যায়িত নয় |

কলকাতা বিশ্ববিদ্যালয় –এর অধীনস্থ কলেজ
--------------------------------------

কলকাতা বিশ্ববিদ্যালয়ের অধীনে থাকা সর্বশ্রেষ্ঠ কলেজ তালিকা:-

যে সমস্ত কলেজ এ গ্রেড পেয়েছি তারা অন্যান্য সমস্ত কলেজের তুলনায় সব থেকে এগিয়ে। এই রিভিউ শিক্ষকমন্ডলীর আচরন, ভদ্র ইউনিয়ন, শান্ত পরিবেশ ও শিক্ষাউপোযোগীর ভিত্তিতে হয়।

১) বঙ্কিম সর্দার কলেজ- A++

২) বিবেকানন্দ উইমেন্স কলেজ- A++

৩) সিটি কলেজ- A++ 

৪) শিবনাথ শাস্ত্রী কলেজ- A++

৫) আনন্দমোহন কলেজ- A++

৬) নিউ আলিপুর কলেজ- A+

৭) বেহালা কলেজ- A+

৮) আশুতোষ কলেজ- A+

৯) চারুচন্দ্র কলেজ- A

১০) ধ্রুবচাঁদ কলেজ- A

১১) গোসাবা মহাবিদ্যালয়- A

১২) বিজয়গড় জ্যোতিষ রায় কলেজ- A

১৩) যোগমায়া দেবী কলেজ- A

১৪) লালবাবা কলেজ- A

১৫) বিধাননগর কলেজ- A

স্বীকৃতি
--------

২ নভেম্বর ২০১৮ (2018-11-02)-এর হিসাব অনুযায়ী[হালনাগাদ], ৫৬৮টি বিশ্ববিদ্যালয় এবং ১১৮১৬টি কলেজকে ন্যাক প্রত্যয়ন প্রদান করে। এর মধ্যে ১৮৫৬টি প্রতিষ্ঠান (২০৬ টি বিশ্ববিদ্যালয় এবং ১৬৫০ টি কলেজ) "এ" গ্রেড পায়।

তথ্যসূত্র
---------

1. ↑  "Director NAAC"। NAAC। ১১ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৫।
2. ↑  "Higher Education in India"। Government of India Ministry of Human Resource Development Department of Higher Education। ২০১১-০৭-১৮ তারিখে মূল থেকে আর্কাইভ করা।
3. ↑  "Assessment Outcome"। *www.naac.gov.in*।
4. ↑  "Total Number of Accreditations as on 02/11/2018"। National Assessment and Accreditation Council। ২ নভেম্বর ২০১৭। সংগ্রহের তারিখ ২২ নভেম্বর ২০১৮।

বহিঃসংযোগ
---------

* প্রাতিষ্ঠানিক ওয়েবসাইট
সোনারগাঁও বিশ্ববিদ্যালয়ের উপাচার্যের জন্য আবুল বাশার (অধ্যাপক) দেখুন।

**আবুল বাসার** (মৃত্যু: ১৭ নভেম্বর ২০১৮) একজন বাংলাদেশী শিক্ষাবিদ। তিনি বাংলাদেশ কৃষি বিশ্ববিদ্যালয়ের প্রাক্তন অধ্যাপক এবং জামালপুরে অবস্থিত বেসরকারি বিশ্ববিদ্যালয়, শেখ ফজিলাতুন্নেছা মুজিব বিশ্ববিদ্যালয়ের সাবেক উপাচার্য।

পরিবার
------

তিনি এক পুত্র ও তিন কন্যা সন্তানের জনক।

কর্মজীবন
--------

বাসার বাংলাদেশ কৃষি বিশ্ববিদ্যালয়ের প্রাক্তন অধ্যাপক। তিনি বিশ্ববিদ্যালয়টিতে দীর্ঘ ৩৭ বছর অধ্যাপনায় নিয়োজিত ছিলেন। কর্মজীবনে তিনি জাতীয় কবি কাজী নজরুল ইসলাম বিশ্ববিদ্যালয়ের কোষাধ্যক্ষসহ বিভিন্ন গুরুত্বপূর্ণ দায়িত্ব পালন করেছেন।

আবুল বাসার ২০১৫ সালে পরবর্তী চার বছরের জন্য জামালপুরে অবস্থিত বেসরকারি বিশ্ববিদ্যালয়, শেখ ফজিলাতুন্নেছা মুজিব বিশ্ববিদ্যালয়ের উপাচার্য হিসেবে দায়িত্বভার গ্রহণ করেন। আমৃত্যু তিনি এ পদে আসীন ছিলেন।

মৃত্যু
------

তিনি ২০১৮ সালের ১৭ নভেম্বর চিকিৎসাধীন অবস্থায় ৭৪ বছর বয়সে ঢাকায় মৃত্যুবরণ করেন।

তথ্যসূত্র
---------

1. 1 2  "প্রফেসর ড. আবুল বাসার আর নেই"। *কালের কণ্ঠ*। ১৭ নভেম্বর ২০১৮। সংগ্রহের তারিখ ৩ সেপ্টেম্বর ২০২১।
2. 1 2  "ভিসি প্রফেসর ড. আবুল বাসার আর নেই"। *বাংলারচিঠি ডটকম*। ১৭ নভেম্বর ২০১৮। সংগ্রহের তারিখ ৩ সেপ্টেম্বর ২০২১।
**আবুল হাশেম** বলতে বোঝাতে পারে:

* আবুল হাশেম (বীর প্রতীক) –বাংলাদেশের স্বাধীনতা যুদ্ধের একজন মুক্তিযোদ্ধা।
* আবুল হাশেম (অধ্যাপক) –বাংলাদেশী হিসাববিদ ও শিক্ষাবিদ।

আরও দেখুন
---------

* আবুল হাসেম (দ্ব্যর্থতা নিরসন) –দ্ব্যর্থতা নিরসন পাতা।
* আবুল হাশেম খান (দ্ব্যর্থতা নিরসন) –দ্ব্যর্থতা নিরসন পাতা।
* মোহাম্মদ আবুল হাশেম –বাংলাদেশের কুমিল্লা জেলার রাজনীতিবিদ ও মুক্তিযুদ্ধা যিনি একুশে পদক-এ ভূষিত হন।
* আবুল হাশিম –রাজনীতিবিদ ও ইসলামি চিন্তাবিদ ছিলেন।
* মোহাম্মদ আবুল হাসেম, বীর বিক্রম খেতাব প্রাপ্ত মুক্তিযোদ্ধা।

  

 এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। 

দ্ব্যর্থতা নিরসন পাতা এটি একটি **দ্ব্যর্থতা নিরসনকারী** পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে।   
 আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
আবুল হাসানাত মোহাম্মদ আবদুল হাই বা হাসনাত আব্দুল হাই নিবন্ধের সাথে বিভ্রান্ত হবেন না।
**আবুল হাসনাত আব্দুল হাই** (অজানা – ১২ অক্টোবর ২০১০) বাংলাদেশের একজন রাজনীতিবিদ। তিনি তৎকালীন সিলেট-৪, সিলেট-৫ ও সুনামগঞ্জ-৫ আসনের সংসদ সদস্য ছিলেন।

প্রাথমিক জীবন
-------------

আবুল হাসনাত আব্দুল হাই সুনামগঞ্জের ছাতকের ভাতগাঁও গ্রামে জন্মগ্রহণ করেন।

রাজনৈতিক জীবন
-------------

আব্দুল হাই ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

তিনি ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-৪ আসন থেকে সংসদ স দস্য নির্বাচিত হন।

১৯৭৯ সালের দ্বিতীয় জাতীয় সংসদ নির্বাচনে স্বতন্ত্র প্রার্থী হিসেবে তিনি তৎকালীন সিলেট-৫ আসন থেকে সংসদ সদস্য নির্বাচিত হন।

জাতীয় পার্টিতে যোগদিয়ে তিনি ১৯৮৬ সালে তৃতীয় জাতীয় সংসদ নির্বাচনে জাতীয় পার্টির প্রার্থী হিসাবে সুনামগঞ্জ-৫ থেকে সংসদ সদস্য নির্বাচিত হয়েছিলেন।

মৃত্যু
------

আবুল হাসনাত আব্দুল হাই ১২ অক্টোবর ২০১০ মঙ্গলবার সন্ধা সাড়ে সাতটায় বার্ধক্যজনিত কারণে তিনি সুনামগঞ্জ শহরের পুরনো বাস স্টেশনের বাসায় মৃত্যুবরণ করেন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. 1 2  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
4. ↑  BanglaNews24.com। "সাবেক সাংসদ আবুল হাসনাত মো. আব্দুল হাই মারা গেছেন"। *banglanews24.com* (ইংরেজি ভাষায়)। সংগ্রহের তারিখ ২০১৯-০৮-২৬।
**আবুল হাসান চৌধুরী কায়ছার** (জন্ম ১৫ এপ্রিল ১৯৫১) একজন বাংলাদেশি রাজনীতিবিদ এবং সাবেক পররাষ্ট্র প্রতিমন্ত্রী। তিনি ১৯৯৬ সাল থেকে ২০০১ সাল পর্যন্ত আওয়ামী লীগের সরকারের আমলে বাংলাদেশের পররাষ্ট্র মন্ত্রণালয়ের পররাষ্ট্র প্রতিমন্ত্রী হিসেবে দায়িত্ব পালন করেন।

প্রারম্ভিক জীবন
---------------

আবুল হাসান চৌধুরী ১৯৫১ সালের এপ্রিলে ঢাকায় জন্মগ্রহণ করেন। তার পিতা ছিলেন বাংলাদেশের দ্বিতীয় রাষ্ট্রপতি আবু সাঈদ চৌধুরী এবং তারা দাদা আবদুল হামিদ চৌধুরী ছিলেন পূর্ব পাকিস্তান প্রাদেশিক পরিষদের স্পিকার। ঢাকায় প্রাথমিক ও মাধ্যমিক শিক্ষা শেষ করার পর তিনি অক্সফোর্ড বিশ্ববিদ্যালয় থেকে উচ্চতর শিক্ষা গ্রহণ করেন।

রাজনৈতিক জীবন
-------------

আবুল হাসান চৌধুরী ১৯৯০ সালে বাংলাদেশ আওয়ামী লীগে যোগদানের মাধ্যমে রাজনীতিতে প্রবশে করেন। প্রথমবারের মত টাংগাইল-১ (মধুপুর উপজেলা ও ধনবাড়ী উপজেলা নিয়ে গঠিত) আসন থেকে ১৯৯১ সালে আওয়ামী লীগের মনোনয়নে তিনি জাতীয় সংসদের সংসদ সদস্য নির্বাচিত হন। তবে এ নির্বাচনে বাংলাদেশ জাতীয়তাবাদী দল সরকার গঠন করে এবং তিনি সংসদে বিরোধীদলীয় হুইপ নির্বাচিত হন। এছাড়া তিনি ১৯৯১ থেকে ১৯৯৬ সাল পর্যন্ত আওয়ামী লীগের আন্তর্জাতিক সম্পর্ক বিষয় সম্পাদক ছিলেন। ১৯৯৬ সালের নির্বাচনে তিনি পুনরায় আওয়ামী লীগের মনোনয়নে সংসদ সদস্য নির্বাচিত হন। এ নির্বাচনে তার দল সরকার গঠন করে এবং তিনি ১৯৯৬ সালে পররাষ্ট্র মন্ত্রণালয়ের প্রতিমন্ত্রী হিসেবে নিয়োগ পান এবং ৫ বছর মন্ত্রী হিসেবে দায়িত্ব পালন করেন।

বিতর্ক
------

দূর্নীতির অভিযোগে বাংলাদেশের পদ্মা সেতু প্রকল্পে বিশ্ব ব্যাংক একশ’ ২০ কোটি ডলার অর্থায়ন বাতিল করে। আবুল হাসান চৌধুরীসহ আরও কয়েকজনের বিরুদ্ধে পদ্মা সেতু প্রকল্পে দুর্নীতির ষড়যন্ত্রে জড়িত থাকার অভিযোগ উঠে। রয়েল কানাডিয়ান মাউন্টেড পুলিশ (আরসিএমপি) টরন্টোতে অভিযুক্তদের বিরুদ্ধে মামলা দায়ের করে। ২০১৫ সালে দুর্নীতি দমন কমিশন পদ্মা সেতু প্রকল্পের দূর্নীতির অভিযোগ তদন্ত করে। বিশ্ব ব্যাংকের প্রবল চেষ্টার ফলেও ৫৩ দিন তদন্ত করে দূর্নীতি দমন কমিশন কাউকে অভিযুক্ত হিসেবে পায়নি। তাদের প্রতিবেদন অনুসারে ঢাকা জেলা জাজ কোর্ট সকল অভিযুক্তদের মামলা থেকে খালাস দেন। এর পূর্বে দূর্নীতি দমন কমিশন যোগাযোগ মন্ত্রী সৈয়দ আবুল হোসেন ও সাবেক পররাষ্ট্র প্রতিমন্ত্রী আবুল হাসান চৌধুরীকে অভিযোগ থেকে খালাস দেয়।

২০১৭ সালে কানাডার আদালত ঘোষণা করে, পদ্মা সেতু প্রকল্পে কোন দূর্নীতির প্রমাণ তারা খুঁজে পাননি এবং অন্টারিও আদালত মামলাটি খারিজ করে দেয়।

তথ্যসূত্র
---------

1. ↑  "প্রখ্যাত-ব্যক্তিত্ব"। *মধুপুর উপজেলা*। ২০১৮-১০-২৬ তারিখে মূল থেকে আর্কাইভ করা। সংগ্রহের তারিখ ২০১৮-১১-৩০।
2. 1 2  "আবুল হাসান চৌধুরীকে দুদকে জিজ্ঞাসাবাদ"। *archive.prothom-alo.com*। ২০১৮-১০-০৭। ২০১২-০৬-১৯ তারিখে মূল থেকে আর্কাইভ করা। সংগ্রহের তারিখ ২০১৮-১১-৩০।
3. ↑  "পদ্মা সেতু: আবুল হাসান চৌধুরী কানাডায় আসামি"। *bangla.bdnews24.com*। ২০১৩-০২-০২। ২০২১-১১-০৩ তারিখে মূল থেকে আর্কাইভ করা। সংগ্রহের তারিখ ২০১৮-১১-৩০।
4. ↑  [author\_link] (২০১৩-০৯-১৯)। "কানাডায় আবুল হাসান চৌধুরী অভিযুক্ত!"। *প্রথম আলো*। সংগ্রহের তারিখ ২০১৮-১১-৩০।
**আবদুর রহমান বিন ফয়সাল আল সৌদ** (১৮৫০–১৯২৮) (আরবি: عبد الرحمن بن فيصل / ALA-LC: *‘Abd ar Raḥman bin Fayṣal*) ছিলেন দ্বিতীয় সৌদি রাষ্ট্রের শেষ শাসক। তিনি ফয়সাল বিন তুর্কির ছেলে এবং আধুনিক সৌদি আরবের প্রতিষ্ঠাতা আবদুল আজিজ ইবনে সৌদের বাবা।

গৃহযুদ্ধ
--------

আবদুর রহমানের ভাই সৌদ ও আবদুল্লাহ ১৮৬৫ সালে ক্ষমতার লড়াইয়ে লিপ্ত হয়েছিলেন। ১৮৭১ সালে সৌদ রিয়াদ দখল করে নেয়ার পর আবদুর রহমান ও তার ভাই মুহাম্মদ তার সাথে যোগ দেয়ার সিদ্ধান্ত নেন। আবদুর রহমানকে উসমানীয়দের কাছ থেকে সাহায্য বিষয়ে আলোচনার জন্য বাগদাদে পাঠানো হয়েছিল তবে তিনি ব্যর্থ হয়েছিলেন। দুই বছর পর তিনি পূর্ব দিকের আল হাসা মরূদ্যান জয় করার চেষ্টা চালান তবে অভিযানে সফলতা আসেনি। এখানে এসময় আবদুল্লাহ অবস্থান করছিলেন। আবদুর রহমান রিয়াদ ফিরে যান। ১৮৭৫ সালে সৌদের মৃত্যুর পর আবদুর রহমানকে তার উত্তরসুরি হিসেবে গ্রহণ করা হয়। কিন্তু এক বছরের মধ্যে আবদুল্লাহ রিয়াদ দখল করে নেন। আবদুর রহমানকে ক্ষমতা ত্যাগ করতে হয়।

১৮৮৭ সালে সৌদ বিন ফয়সালের ছেলেরা আবদুল্লাহকে বন্দী করতে সক্ষম হন। হাইলের আল রশিদ আমিররা আবদুর রহমানে বিনিময়ে আবদুল্লাহর মুক্তি আদায় করতে সমর্থ হন। আবদুল্লাহকে হাইল নিয়ে যাওয়া হয় এবং একজন রশিদি আমির তাকে রিয়াদ শাসনের জন্য নিয়োগ দেন। ১৮৮৭ সালে একটি বিদ্রোহে আবদুর রহমানের উত্থান হয়। তিনি রিয়াদ দখল করেন। তবে সীমানা বৃদ্ধির জন্য তার চেষ্টা বিপর্যয় নিয়ে আসে। ১৮৮৯ সালে আবদুর রহমান আল সৌদের অবিসংবাদিত নেতা হলে তিনি পুনরায় রিয়াদ দখল করে নেন। শেষপর্যন্ত সৌদি বাহিনী মুলায়দার যুদ্ধে পরাজিত হলে দ্বিতীয় সৌদি রাষ্ট্রের পতন ঘটে এবং আবদুর রহমান ও তার পরিবারের সদস্যরা পালিয়ে যান।

পরবর্তী সময় এবং মৃত্যু
-----------------------

আবদুর রহমানের পরিবার রাব আল খালি মরুভূমির দিকে মুরা বেদুইনদের এলাকায় চলে যান। পরে তারা বাহরাইনের আল খলিফা পরিবার ও চূড়ান্তভাবে কুয়েতের আল সাবাহ পরিবারের কাছে আশ্রয় লাভ করেছিলেন। আবদুর রহমান কুয়েতে ওয়াহাবি মতাদর্শ ভিত্তিক রাষ্ট্র প্রতিষ্ঠার চেষ্টা করেছিলেন।

১৯০১ সালে সারিফের যুদ্ধে পরাজয়ের পর তিনি তার শাসন ফিরে পাওয়ার চেষ্টা থেকে সরে আসেন। পরের বছরগুলোতে তার ছেলে আবদুল আজিজ ইবনে সৌদের গঠিত নতুন রাষ্ট্রে তিনি ইমাম হিসেবে সম্মানিত হতেন এবং দেশের আধ্যাত্মিক নেতা হিসেবে বিবেচিত হতেন। অন্যদিকে আবদুল আজিজ শাসন ও সামরিক ক্ষেত্রে কর্তৃত্ব দেন। ১৯২৮ আলে আবদুর রহমান রিয়াদে মারা যান।

তথ্যসূত্র
---------

1. 1 2  H. St. John Philby (১৯৫৫)। *Saudi Arabia*। London: Ernest Benn। পৃষ্ঠা 236। ১৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৮।  – via Questia (সদস্যতা প্রয়োজনীয়)
2. 1 2 3 4  "Abdul Rahman bin Faisal Al Saud (1)"। King Abdulaziz Information Source। ২১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১২।
3. ↑  Czerniawski, Maxvell (২০১০)। "Blood in the Wells: The Troubled Past and Perilous Future of US-Saudi Relations"। Eastern Michigan University। সংগ্রহের তারিখ ২ মে ২০১২।
4. ↑  "Abdul Rahman bin Faisal Al Saud (3)"। King Abdulaziz Information Source। সংগ্রহের তারিখ ৯ আগস্ট ২০১২। [*স্থায়ীভাবে অকার্যকর সংযোগ*]

|
|  |
| পূর্বসূরীফয়সাল বিন তুর্কি | **আল সৌদের প্রধান**১৮৮৯–১৮৯১ | উত্তরসূরীআবদুল আজিজ বিন আবদুর রহমান আল সৌদ |
|
১৯৯৯ সালে লিনেট
**মার্থা এস. লিনেট** হলেন একজন মার্কিন মহামারী বিশেষজ্ঞ চিকিৎসক। তিনি ন্যাশনাল ক্যান্সার ইনস্টিটিউট (এনসিআই) এর একজন এমেরিটা বিজ্ঞানী। এনসিআই-তে ৩৩ বছর কাজ করার পর ২০২০ সালের জানুয়ারিতে লিনেট অবসর নেন। তিনি এনসিআই রেডিয়েশন এপিডেমিওলজি শাখার একজন সিনিয়র তদন্তকারী এবং শাখা প্রধান ছিলেন। লিনেট মহামারীবিদ্যা, শিশুরোগ ও প্রাপ্তবয়স্কদের লিউকেমিয়ার কারন, লিম্ফোমা এবং মস্তিষ্কের টিউমার, সেইসাথে আয়নাইজিং এবং নন-আয়নাইজিং বিকিরণ এবং বেনজিন উদঘাটনে স্বাস্থ্যের প্রভাবগুলিতে বিশেষীকৃত। 

লিনেট ২০০৪ থেকে ২০০৫ সাল পর্যন্ত আমেরিকান কলেজ অফ এপিডেমিওলজির সভাপতি ছিলেন   তিনি ১৯৯৯ সালে আমেরিকান এপিডেমিওলজিকাল সোসাইটিতে নির্বাচিত হন। 

লিনেট ১৯৬৮ সালে ব্র্যান্ডেস ইউনিভার্সিটি থেকে স্নাতক, কাম লাউড, সম্পন্ন করেন। তিনি ১৯৭৩ সালে টাফটস ইউনিভার্সিটি স্কুল অফ মেডিসিন থেকে এমডি অর্জন করেন। তিনি ১৯৭৭ সালে জনস হপকিন্স স্কুল অফ হাইজিন অ্যান্ড পাবলিক হেলথ থেকে এমপিএইচ সম্পন্ন করেন

তথ্যসূত্র
---------

1. ↑  "Martha Linet Retires from DCEG - National Cancer Institute"। *dceg.cancer.gov* (ইংরেজি ভাষায়)। ২০২০-০১-০৩। সংগ্রহের তারিখ ২০২১-০৮-২০। Public Domain এই নিবন্ধ এই উৎস থেকে পাঠ্য অন্তর্ভুক্ত করে, যা পাবলিক ডোমেইনে রয়েছে *।*
2. ↑  "Martha S. Linet, M.D. M.P.H. biographical sketch and research interests - National Cancer Institute"। *dceg.cancer.gov* (ইংরেজি ভাষায়)। ১৯৮০-০১-০১। সংগ্রহের তারিখ ২০২১-০৮-২০। Public Domain এই নিবন্ধ এই উৎস থেকে পাঠ্য অন্তর্ভুক্ত করে, যা পাবলিক ডোমেইনে রয়েছে *।*
3. 1 2 3  Linet, Martha (নভেম্বর ২০১৮)। "CV" (পিডিএফ)। *Food and Drug Administration*। Linet, Martha (November 2018). "CV" (PDF). *Food and Drug Administration*.

বাহ্যিক লিঙ্ক
-------------

* Martha S. Linet's publications indexed by the Scopus bibliographic database. (subscription required)
* {{Google Scholar id}} টেমপ্লেটে আইডি নেই ও উইকিউপাত্তেও তা অনুপস্থিত।
**আবদুর রহমান সিদ্দিকী** (১৮৮৭-১৯৫৩) ছিলেন ব্রিটিশ ভারত ও পাকিস্তানের একজন রাজনীতিবিদ এবং পূর্ব বাংলার ভারপ্রাপ্ত গভর্নর। তিনি মুসলিম লীগের প্রথম সারির নেতাদের অন্যতম এবং পাকিস্তান আন্দোলনের কেন্দ্রীয় নেতা ছিলেন। এছাড়া মধ্যপ্রাচ্য বিষয়ে তিনি একজন বিশেষজ্ঞ ছিলেন।

শিক্ষা
------

আবদুর রহমান সিদ্দিকী আলিগড় বিশ্ববিদ্যালয় থেকে স্নাতক হন। এরপর ইংল্যান্ড থেকে উচ্চতর শিক্ষা অর্জন করেন। আলিগড়ে অধ্যয়নকালে তিনি বিশ্ববিদ্যালয়ের ছাত্র সংগঠনের প্রেসিডেন্ট ছিলেন।

কর্মজীবন
--------

আলিগড় থেকে শিক্ষা সমাপ্ত করার পর তিনি মাওলানা মুহাম্মদ আলি কর্তৃক সম্পাদিত কলকাতার কমরেড পত্রিকার ব্যবস্থাপনা সম্পাদক হন। তার উদ্যোগে কলকাতা থেকে *দ্য মর্নিং নিউজ* নামক পত্রিকা প্রকাশিত হত।

বলকান যুদ্ধের সময়ে তুরস্কে ড. আনসারির নেতৃত্বে প্রেরিত চিকিৎসা দলের সাথে তিনিও যোগ দেন। পরবর্তীতে তিনি খিলাফত আন্দোলনে অংশ নিয়েছেন।

১৯৪০ সালে তিনি কলকাতা মিউনিসিপাল কর্পোরেশনের মেয়র হন। ১৯৩৭ থেকে ১৯৪৬ সাল পর্যন্ত তিনি বাংলার আইনসভার সদস্য ছিলেন। ১৯৪৬ সালে তিনি ভারতীয় আইনসভার সদস্য হন। তিনি ইস্টার্ন ফেডারেল ইন্সুরেন্স কোম্পানির অন্যতম সংগঠক ছিলেন।

পূর্ব বাংলার গভর্নর
-------------------

পূর্ব বাংলার গভর্নর ফিরোজ খান নুন ১৯৫২ সালের ২৫ জুলাই থেকে ১০ নভেম্বর পর্যন্ত ছুটিতে থাকাবস্থায় আবদুর রহমান সিদ্দিকী গভর্নর হিসেবে দায়িত্ব পালন করেছেন।

মৃত্যু
------

১৯৫৩ সালে আবদুর রহমান সিদ্দিকী মৃত্যুবরণ করেন।

তথ্যসূত্র
---------

1. 1 2 3 4 5  "Governors and Acting Governors of East Bengal/ East Pakistan 1947-1971, ২০ জুলাই ২০১৬ তারিখে সংগৃহীত"। ১৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৮।
2. 1 2 3 4 5 6 7  সিদ্দিকী, আবদুর রহমান, বাংলাপিডিয়া
**জর্জ ক্লিভল্যান্ড হল** (২২ ফেব্রুয়ারি ১৮৬৪, ইপসিলান্টি, - ১৭ জুন ১৯৩০, শিকাগো) একজন মার্কিন চিকিৎসক ছিলেন, যিনি একজন বিশিষ্ট মানবিক কর্মী হয়েছিলেন। তিনি শিকাগোতে আরবান লীগের নেতৃত্ব দেন, তিনি যার সহ-সভাপতি হয়েছিলেন।  ১৯১৫ সালে তিনি অ্যাসোসিয়েশন ফর দ্য স্টাডি অফ নিগ্রো লাইফ অ্যান্ড হিস্ট্রি- এর প্রতিষ্ঠাতা সদস্য ছিলেন। 

তিনি শিকাগো পাবলিক স্কুলে শিক্ষিত হন এবং ১৮৮২ সালে লিংকন ইউনিভার্সিটি, পেনসিলভেনিয়াতে পড়াশোনা করেন যেখান থেকে তিনি ১৮৮৬ সালে স্নাতক হন।  এরপর তিনি বেনেট মেডিকেল কলেজে ভর্তি হন, ১৮৮৮ সালে মেডিকেল ডিগ্রি নিয়ে স্নাতক হন। তিনি প্রভিডেন্ট হাসপাতালে কাজ করেছেন এবং ১৯০০ সালে শিকাগোতে তার চিকিৎসা অনুশীলন শুরু করেন।

১৯১৯ সালে তিনি শিকাগো কমিশন অন রেস রিলেশনে নিযুক্ত হয়েছিলেন।

তথ্যসূত্র
---------

1. 1 2 3  Smither, William (২ জানুয়ারি ২০১৬)। "George Cleveland Hall (1864-1930) • BlackPast"। *BlackPast*। Black Past। সংগ্রহের তারিখ ৩০ জুন ২০১৯।
2. ↑  *The Negro in Chicago; a study of race relations and a race riot*। The University of Chicago Press। ১৯২২। সংগ্রহের তারিখ ৩০ জুন ২০১৯।
**মেরু ভালুক** বা **ধলা ভালুক** (*বৈজ্ঞানিক নাম Ursus maritimus*) হলো এক প্রজাতির ভালুক। এটি পৃথিবীর বৃহত্তম শ্বাপদ। এরা মাংসাশী প্রাণী। একটি পুরুষ মেরু ভালুকের ওজন ৪০০-৬৮০ কেজি পর্যন্ত হতে পারে, অন্যদিকে একটি মাদী মেরু ভালুকের ওজন হয় একটি পুরুষ মেরু ভালুকের প্রায় অর্ধেক। উত্তর মেরুর বিভিন্ন জায়গায় এই ভালুক পাওয়া যায়। এই ভালুক সাদা রঙের হয়। বিশ্ব উষ্ণায়নের কারণে এই ভালুক বিপন্ন।

খাদ্য
-----

বিভিন্ন জলচর ও স্থলজ প্রাণী, 
যেমন, বিভিন্ন প্রজাতির শীল এদের খাদ্য। এছাড়াও মৃত তিমি সহ হরেক রকম মাংসাদি এরা খায়। এরা অন্যান্য ভালুক দের মত আধা নিরামিষাশী নয়। এরা পুরোপুরি ভাবে মাংসাশী। অর্থাৎ মাংসাদি বস্তুই এর খাবার। এদের প্রিয় খাদ্যের তালিকায় রয়েছে সিল, সি লায়ন, পাখি (ইগল,বাস)

বাসস্থান
--------

উত্তর মেরুতে এদের দেখা মেলে। উত্তর মেরুর Arctic Circle এ এদের মূলত দেখা যায়। এরা এ অঞ্চল এর হীমশীতল পরিবেশে বাঁচার জন্য একদম উপোযোগি।

অভিযোজন
-------

এদের চামড়া পুরু। এদের লোম সাদা। এদের চামড়ার নিচে পুরু চর্বিস্তর থাকে।

চিত্রশালা
---------

* 
* 
* 
* 
* 
* 

== মেরু ভাল্লুকের লোমের ধরন == এদের লোম সাদা মোটা এবং খুবই ঘন হয়ে থাকে। এই লোমই তাদের প্রচন্ড শীত অথবা ঠান্ডা থেকে বাঁচায়।

তথ্যসূত্র
---------

1. ↑  Phipps, pg. 185

বহিঃসংযোগ
---------

* Biodiversity Heritage Library bibliography for *Ursus maritimus*
* National Wildlife Federation's Polar Bear Page
* Photos, facts, videos from Polar Bears International which funds population, preservation and DNA studies of the polar bear
* ARKive - images and movies of the polar bear (*Ursus maritimus*)
* Smithsonian National Museum of Natural History species account-Polar Bear  ওয়েব্যাক মেশিনে আর্কাইভকৃত ২১ জানুয়ারি ২০১৬ তারিখে
* USGS Polar Bear Studies
* Map of polar bear ranges and denning areas in Nunavut from Nunavut Planning Commission
**লি সল্ক** (২২ ডিসেম্বর, ১৯২৬  - ২ মে, ১৯৯২) ছিলেন একজন শিশু মনোবিজ্ঞানী এবং লেখক, যিনি শিশুদের উপর হৃদস্পন্দনের শব্দের শান্ত প্রভাব আবিষ্কার করার জন্য কৃতিত্ব পান। 

তার জীবনের শেষ তৃতীয়াংশে, সল্ক বিভিন্ন টেলিভিশন শো এবং বক্তৃতা হলগুলিতে প্রচুর জনসাধারণের উপস্থিতিতে আলোচনা করতেন। তিনি শিশুদের, বিশেষ করে শিশুদের লালন-পালন করার বিষয়ে পরামর্শ দেওয়ার জন্য এই স্থানগুলি ব্যবহার করতেন।

জীবনের প্রথমার্ধ
----------------

সল্ক ছিলেন রুশ ইহুদি অভিবাসী ডোরা (প্রেস) এবং ড্যানিয়েল সল্কের ছোট ছেলে। তিনি নিউইয়র্কে জন্মগ্রহণ করেন এবং লালিত-পালিত হন। পোলিও ভ্যাকসিনের উদ্ভাবক জোনাস সল্ক ছিলেন তার বড় ভাই।  

সল্ক মিশিগান বিশ্ববিদ্যালয়ে পড়াশোনা করেছেন।

ব্যক্তিগত জীবন
--------------

সল্ক দুইবার বিয়ে করেছিলেন, প্রথমে কার্স্টিন এবং তারপর মেরি জেনকে। প্রথম বিয়ে থেকে তার দুই সন্তান ছিল। 

সাল্ক সংক্ষিপ্তভাবে দক্ষিণ ক্যারোলাইনার ক্যাথরিন এইচ ওয়াটার্সকে বিয়ে করেছিলেন। তাদের বিয়ে ১৯৮২ সালে নিউইয়র্কে হয়েছিল। 

সল্ক ক্যান্সারে আক্রান্ত হন এবং ম্যানহাটনের একটি হাসপাতালে ২ মে, ১৯৯২ সালে ৬৫ বছর বয়সে মারা যান  সল্ক কর্নেল ইউনিভার্সিটি মেডিকেল সেন্টারের অধ্যাপক ছিলেন।

তথ্যসূত্র
---------

1. ↑  "Lee Salk (1926-1992) - Find A Grave Memorial"। *www.findagrave.com*।
2. 1 2 3 4 5  New York Times obituary. Retrieved 2011-01-07.
3. 1 2 3  Seattle Times obituary. Retrieved 2011-01-07.
4. ↑  "City Clerk"।
**আব্দুর রউফ তালুকদার** (জন্ম: ১৫ আগস্ট ১৯৬৪) বাংলাদেশ ব্যাংকের বর্তমান গভর্নর। গভর্নর হিসেবে নিয়োগ পাওয়ার আগ পর্যন্ত তিনি অর্থ মন্ত্রণালয়ের সিনিয়র সচিব হিসেবে দায়িত্ব পালন করেন।

জন্ম ও ব্যক্তিগত জীবন
---------------------

আব্দুর রউফ তালুকদার ১৯৬৪ সালে সিরাজগঞ্জ জেলার কাজীপুর উপজেলাধীন তারাকান্দি গ্রামে জন্মগ্রহণ করেন। 

তার স্ত্রী সেলিনা রওশন একজন শিক্ষক। তিনি এক কন্যা এবং এক পুত্র সন্তানের জনক।

শিক্ষা ও কর্মজীবন
-----------------

আব্দুর রউফ তালুকদার যুক্তরাজ্যের বার্মিংহাম বিশ্ববিদ্যালয় থেকে উন্নয়ন ব্যবস্থাপনায় স্নাতকোত্তর এবং ঢাকা বিশ্ববিদ্যালয়ের ব্যবসায় প্রশাসন ইনস্টিটিউট (আইবিএ) থেকে এমবিএ ডিগ্রী অর্জন করেন। বিভিন্ন সময়ে শিল্প মন্ত্রণালয়, খাদ্য মন্ত্রণালয় এবং তথ্য মন্ত্রণালয়ে দায়িত্ব পালন করলেও চাকরিজীবনের বেশিরভাগ সময় তিনি কাজ করেছেন অর্থ মন্ত্রণালয়ে। সর্বশেষ এই মন্ত্রণালয় থেকেই তিনি জ্যেষ্ঠ সচিবের দায়িত্ব পালন শেষে বাংলাদেশ ব্যাংকের গভর্নর হিসেবে তার নতুন দায়িত্ব গ্রহণ করেন ১২ জুলাই, ২০২২। অর্থ মন্ত্রণালয়ের প্রজ্ঞাপন অনুযায়ী, তিনি ৪ বছরের জন্য এই দায়িত্ব পালন করবেন। ২০২৩ সালের সেপ্টেম্বরে করা গভর্নরদের সূচকে তিনি ‘ডি গ্রেড' পেয়েছেন। একই র‍্যাঙ্কিংয়ে ভারতের কেন্দ্রীয় ব্যাংকের গভর্নর শক্তিকান্ত দাস পেয়েছেন ‘এ প্লাস’ গ্রেড এবং শ্রীলঙ্কার কেন্দ্রীয় ব্যাংকের গভর্নর নন্দলাল ভীরাসিংহে পেয়েছেন ‘এ মাইনাস'।

তথ্যসূত্র
---------

1. ↑  "বাংলাদেশ ব্যাংকের নতুন গভর্নর আব্দুর রউফ তালুকদার"। *Bangla Tribune*। ২০২২-০৬-১১ তারিখে মূল থেকে আর্কাইভ করা। সংগ্রহের তারিখ ২০২২-০৬-১১।
2. ↑  "বাংলাদেশ ব্যাংকের নতুন গভর্নর আব্দুর রউফ তালুকদার"। *মানবজমিন*। সংগ্রহের তারিখ ২০২২-০৬-১১।
3. ↑  "বাংলাদেশ ব্যাংকের নতুন গভর্নর আব্দুর রউফ তালুকদার"। *সমকাল* (ইংরেজি ভাষায়)। সংগ্রহের তারিখ ২০২২-০৬-১১।
4. ↑  "বাংলাদেশ ব্যাংকের নতুন গভর্নর আব্দুর রউফ তালুকদার"। *দৈনিক ইত্তেফাক*। সংগ্রহের তারিখ ২০২২-০৬-১১।
5. ↑  ডেস্ক, বাণিজ্য (২০২৩-০৯-২৬)। "গভর্নরদের সূচকে ডি গ্রেড পেয়েছেন আব্দুর রউফ তালুকদার"। *Prothomalo*। সংগ্রহের তারিখ ২০২৩-০৯-২৬।
মেজর জেনারেল **আবদুল মান্নান সিদ্দিকী** (অজানা - ২ মে ২০০০) একজন বাংলাদেশি সামরিক কর্মকর্তা ও মন্ত্রী ছিলেন। হুসেইন মুহাম্মদ এরশাদের মন্ত্রিসভায় তিনি গৃহায়ন ও গণপূর্ত, খাদ্য এবং স্বরাষ্ট্রমন্ত্রীর দায়িত্ব পালন করেন।

জীবনী
-----

আবদুল মান্নান পাকিস্তান সেনাবাহিনীতে যোগদানের মাধ্যমে কর্মজীবন শুরু করেন। ১৯৭১ সালে বাংলাদেশ স্বাধীনতা লাভের পর তিনি বাংলাদেশে সেনাবাহিনীতে যোগদান করেন। বাংলাদেশ সেনাবাহিনীতে কর্মরত থাকা অবস্থায় তিনি মাস্টার জেনারেল অব দ্য অর্ডন্যান্স এবং কোয়াটার মাস্টার জেনারেলের দায়িত্ব পালন করেন। হুসেইন মুহাম্মদ এরশাদ সামরিক শাসন জারি করার পর তিনি ১৯৮২ সালের ১০ মে থেকে ১৯৮৩ সালের ১১ ডিসেম্বর পর্যন্ত গৃহায়ন ও গণপূর্ত মন্ত্রণালয়ের উপদেষ্টা হিসেবে দায়িত্ব পালন করেন। উপদেষ্টা থাকাবস্থায় ১৯৮৩ সালের ১৯ জুলাই তাকে বাংলাদেশের স্বরাষ্ট্রমন্ত্রীর দায়িত্ব দেওয়া হয়। ১৯৮৬ সালের ১৭ ফেব্রুয়ারি পর্যন্ত তিনি স্বরাষ্ট্রমন্ত্রী ছিলেন। ১৯৮৬ সালের ২৪ মার্চ থেকে ২৫ মে পর্যন্ত বাংলাদেশের খাদ্যমন্ত্রী ছিলেন।

সেনাবাহিনী থেকে অবসর গ্রহণের পর তিনি ফিনিক্স ইন্স্যুরেন্স নামে একটি বীম কোম্পানি প্রতিষ্ঠা করেন। ২০০০ সালের ২ মে তিনি মৃত্যুবরণ করেন।

তথ্যসূত্র
---------

1. ↑  "সাবেক মন্ত্রীদের নামের তালিকা"। *গৃহায়ন ও গণপূর্ত মন্ত্রণালয়*। সংগ্রহের তারিখ ৩ ফেব্রুয়ারি ২০২০।
2. ↑  "প্রাক্তন মন্ত্রীদের তালিকা"। *খাদ্য মন্ত্রণালয়*। সংগ্রহের তারিখ ৩ ফেব্রুয়ারি ২০২০।
3. ↑  "Maj Gen (retd) Abdul Mannan Siddique's death anniv tomorrow"। *নিউ এজ* (ইংরেজি ভাষায়)। সংগ্রহের তারিখ ৩ ফেব্রুয়ারি ২০২০।
**আব্দুর রব বগা মিয়া** (৩১ অক্টোবর ১৯১৬ - ২৫ ফেব্রুয়ারি ১৯৭৩) বাংলাদেশ আওয়ামী লীগের একজন রাজনীতিবিদ ও গণপরিষদের সদস্য ছিলেন। পাবনা জেলায় তিনি বাংলাদেশের স্বাধীনতা যুদ্ধের অন্যতম সংগঠক হিসেবে দায়িত্ব পালন করেন।

প্রারম্ভিক জীবন
---------------

বগা মিয়া ১৯১৬ সালের ৩১ অক্টোবর রংপুর শহরে তার পিতার কর্মস্থলে জন্মগ্রহণ করেন। তার আসল নাম সৈয়দ ফজলে এলাহী আব্দুর রব। তার পিতার নাম ছাবকাত হোসেন ও মাতার নাম মহিতুন নেসা। ছাবকাত ব্রিটিশ ভারত সরকারের একজন বিভাগীয় পরিদর্শক ছিলেন। বগা মিয়া পরবর্তীতে কলকাতাতে শিক্ষালাভ করেন। কলকাতা থাকাবস্থাতাতেই বাঙালি রাজনীতিবিদদের সাথে তার সম্পর্ক গড়ে উঠে। ১৯৪৭ সালে ভারত বিভাগের পর পৈতৃক নিবাস পাবনাতে চলে আসেন এবং ব্যবসায়ে জড়িত হন। ১৯৫২ সালের বাংলা ভাষা আন্দোলন থেকে শুরু করে বাঙালির অধিকার আদায়ের বিভিন্ন আন্দোলনে তার প্রত্যক্ষ ও পরোক্ষ ভূমিকার জন্য কয়েকবার কারাবরণ করেন।

রাজনৈতিক জীবন
-------------

১৯৫৩ সালে আওয়ামী লীগের পাবনা জেলা শাখা গঠিত হলে বগা মিয়া কমিটিতে সাধারণ সম্পাদক হিসেবে দায়িত্ব পান। ১৯৬২ সালের জাতীয় পরিষদ নির্বাচনে তিনি আমজাদ হোসেনের পক্ষে নির্বাচন পরিচালনা করেন। ১৯৭০ সালের প্রাদেশিক পরিষদের নির্বাচনে তিনি আওয়ামী লীগের প্রার্থী হিসেবে পাবনা সদর আসন থেকে এমপিএ নির্বাচিত হন। ১৯৭১ সালের ৬ এপ্রিল পাবনা জেলা শাখা আওয়ামী লীগের তৎকালীন সভাপতি আমজাদ হোসেনের মৃত্যুর পর তিনি সভাপতির দায়িত্ব পান। বাংলাদেশ স্বাধীনতা লাভের পর বাংলাদেশের জাতীয় ও প্রাদেশিক পরিষদে নির্বাচিত সকল জনপ্রতিনিধিদের নিয়ে গণপরিষদ গঠন করা হলে প্রাদেশিক পরিষদের সদস্য হিসেবে তিনি এতে অন্তর্ভুক্ত হন।

১৯৭১ সালে বাংলাদেশের স্বাধীনতা যুদ্ধের সময় পাবনায় ৯ জনকে নিয়ে কমিটি গঠন করা হয় যার মধ্যে একজন ছিলেন বগা মিয়া। ১৮ ডিসেম্বর পাবনাকে মুক্তাঞ্চল ঘোষণা করা হলে বাংলাদেশের পতাকা উত্তোলন অনুষ্ঠানে তিনি উপস্থিত ছিলেন।

ব্যক্তিগত জীবন
--------------

বগা মিয়া ব্যক্তিগত জীবনে জাহানারা রবের সাথে বিবাহ বন্ধনে আবদ্ধ হন। জাহানারা প্রথম জাতীয় সংসদে সংরক্ষিত মহিলা আসনের সদস্য ছিলেন। ১৯৭৩ সালের ২৫ ফেব্রুয়ারি সড়ক দুর্ঘটনায় বগা মিয়া মৃত্যুবরণ করেন। এই দম্পতির এক ছেলে ও পাঁচ মেয়ে রয়েছে।

তথ্যসূত্র
---------

1. 1 2 3 4  "পাবনায় মুক্তিযুদ্ধের সংগঠক আব্দুর রব বগা মিয়া"। *নিউজ পাবনা*। ১৬ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৯।
2. ↑  বাংলাদেশের স্বাধীনতা যুদ্ধ দলিলপত্র (তৃতীয় খণ্ড), ৭২৫
3. 1 2  "রাজশাহী হানাদার মুক্ত দিবস আজ"। *জনকন্ঠ*। ২৫ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৯।
এই নিবন্ধটি বীর মুক্তিযোদ্ধা সম্পর্কে। আবদুল খালেক নামের অন্যান্য ব্যক্তিবর্গের জন্য আবদুল খালেক (দ্ব্যর্থতা নিরসন) দেখুন।

**আবদুল খালেক** (এছাড়াও **হাজি খালেক** নামে পরিচিত) একজন বাংলাদেশী পেশাদার ফুটবল খেলোয়াড় ছিলেন। তিনি ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন। স্বাধীন বাংলা ফুটবল দলের হয়ে খেলে মুক্তিযোদ্ধাদের সহযোগিতার জন্য তহবিল সংগ্রহ করেছিলেন।

ব্যক্তিগত জীবন
--------------

আবদুল খালেক বাংলাদেশের সাতক্ষীরার লস্করপাড়া মহল্লায় জন্মগ্রহণ করেছিলেন। তার পাঁচ পুত্র ও তিন কন্যা সন্তান রয়েছে। পায়ে গ্যাংক্রিন আক্রান্ত হওয়ার পর তিনি দীর্ঘদিন অসুস্থ ছিলেন। ২০১৯ সালের ১৪ই জুন তারিখে চিকিৎসাধীন অবস্থায় সাতক্ষীরায় তার নিজ গ্রামে তিনি মৃত্যুবরণ করেছেন। মৃত্যুর পর মুক্তিযোদ্ধা হিসেবে রাষ্ট্রীয় মর্যাদায় তাকে দাফন করা হয়েছে।

তথ্যসূত্র
---------

1. ↑  "অভিমান নিয়ে চলে গেলেন খালেক"। দৈনিক কালের কণ্ঠ। ১৬ জুন ২০১৯। সংগ্রহের তারিখ ১৬ জুন ২০১৯।
2. ↑  "চলে গেলেন স্বাধীন বাংলা ফুটবল দলের হাজি খালেক"। দৈনিক ইত্তেফাক। ১৫ জুন ২০১৯। সংগ্রহের তারিখ ১৬ জুন ২০১৯।
3. ↑  "Abdul Khalek passes away"। *দ্য ডেইলি স্টার*। ১৬ জুন ২০১৯। সংগ্রহের তারিখ ৬ মার্চ ২০২১।
4. ↑  "Swadhin Bangla footballer Abdul Khalek passes away"। *নিউ এজ*। ১৬ জুন ২০১৯। সংগ্রহের তারিখ ৬ মার্চ ২০২১।
5. ↑  "Swadhin Bangla footballer Khalek no more"। *ঢাকা ট্রিবিউন*। ১৬ জুন ২০১৯। সংগ্রহের তারিখ ৬ মার্চ ২০২১।
**মান্নারা চোপড়া** ((হিন্দি: मन्नारा चोपड़ा; জন্ম :  **বার্বি হান্ডা** , ২৯ মার্চ, ১৯৯১) একজন ভারতীয় চলচ্চিত্র অভিনেত্রী এবং মডেল যিনি প্রধানত হিন্দি ও তেলুগু চলচ্চিত্রে কাজ করেন। তার সহকর্মী অভিনেত্রী বোন প্রিয়াঙ্কা চোপড়া, পরিণীতি চোপড়া এবং মীরা চোপড়া। বলিউডে তার বিতর্কিত সিনেমা *জিদ* (২০১৪)

প্রাথমিক জীবন
-------------

মান্নারা চোপড়া হান্ডা ভারতের আম্বালা,হরিয়াণায় জন্মগ্রহণ করেন। যখন তিনি জন্মগ্রহণ করেন, তখন একজন পুরুষ চাচাতো ভাই ডাক নামটি "বার্বি" ( পুতুলের পরে) নামটি শুধুমাত্র ডাক নাম হিসাবে উল্লেখ করেছিলেন, কিন্তু তার মা এত নাম পছন্দ করেছিলেন যে সে তার আসল নাম হিসাবে রেখেছিল। পরবর্তীকালে তাকে তার বন্ধু ও পরিবারের দ্বারা মান্নারা নাম দেওয়া হয় ( গ্রীক ভাষায় যার মানে "কিছু আলোকিত")। মান্না‌রার মা জহরত ডিজাইনার এবং তার বাবা একজন আইনজীবী ।

কর্মজীবন
--------

কাকাত বোন প্রিয়াঙ্কা চোপড়ার সাথে
তিনি একটি মডেল হিসাবে তার কর্মজীবন শুরু করেন এবং ডাবুর আমলা চুল তেল, ইত্যাদি অনেক টিভি বিজ্ঞাপনে অংশগ্রহণ করেন । তিনি ফ্যাশন ডিজাইনার এবং সহকারী নৃত্যশিল্পী হিসাবেও কাজ করেছিলেন।২০১৪ সালে, তিনি তেলুগু চলচ্চিত্র 'প্রমা গীমা জাঁতা নাই' তে কাভারির মতো একটি গুরুত্বপূর্ণ ভূমিকা রাখেন।তিনি গান গাওয়ার জন্য থিম সং 'বস বাজা ছাহেয়ে' হাজির হন অমিত ত্রিবেদীর গানে। ২০১৬ সালে তিনি ভারত ইন্টারন্যাশনাল জ্যাজ ইভেন্টের আয়োজন করেছিলেন। ২০১৭ সালে তিনি তরুণ ডিজাইনার হর্ষ নুতুকির জন্য ইন্ডিয়া রানওয়ে সপ্তাহে একটি শোস্টোপার হিসাবে অভিনয় করেছিলেন।

চলচ্চিত্রের তালিকা
------------------

২০১৭ সালে মান্নারা চোপড়া।

| মুক্তি না পাওয়া চলচ্চিত্র | মুক্তি না পাওয়া চলচ্চিত্র |

| সাল | চলচ্চিত্র | চরিত্র | ভাষা |
| --- | --- | --- | --- |
|
| ২০১৪ | *প্রেমা গীমা জান্তা নাই* | কাবেরী | তেলেগু |
| ২০১৪ | *জিদ* | মায়া | হিন্দি |
| ২০১৫ | *সান্দমারুথাম* | নিজে | তামিল |
| ২০১৫ | *কাবল* | নিজে | তামিল |
| ২০১৬ | *জাক্কান্না* | সহস্রা | তেলেগু |
| ২০১৬ | *থিক্কাল* | বিনিশা | তেলেগু |
| ২০১৭ | *রগ* | অঞ্জলী | কানাড়া, তেলেগু |
| ২০১৯ | *সিতা* | রূপা | তেলেগু |
|

### ওয়েব সিরিজ

| সাল | নাম | চরিত্র | Ref(s) |
| --- | --- | --- | --- |
| ২০২১ | *হলে দিল অন ব্রোকেন নোটস* | নীহারিকা |  |

তথ্যসূত্র
---------

1. ↑  "Priyanka Chopra's sister Mannara is not new to acting - Times of India"। *The Times of India* (ইংরেজি ভাষায়)। সংগ্রহের তারিখ ২০২০-০২-০৯।
2. ↑  "Haale Dil on Broken Notes (Short 2021) - IMDb"। *IMDb*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **মান্নারা চোপড়া** সংক্রান্ত মিডিয়া রয়েছে।

* ইন্টারনেট মুভি ডেটাবেজে মান্নারা চোপড়া (ইংরেজি)
* টুইটারে মান্নারা চোপড়া
**আব্দুর রহমান বাবা** (জন্ম ১৬৫৩ -মৃত্যু ১৭১১) (পশতু: عبدالرحمان بابا),রহমান বাবা নামেও পরিচিত, পাকিস্তানের একজন স্বনামধন্য পশতু সুফি দরবেশ এবং কবি ছিলেন। তিনি এবং তার সমসাময়িক কবি খোশাল খান খাট্টাক আফগানিস্তান ও পাকিস্তানের পশতু সাহিত্যেরে জনপ্রিয় কবিদের অন্যতম বলে বিবেচনা করা হয়।

তার কাব্যে স্থানীয় সংস্কৃতির একটি রহস্যমূলক শান্তিপূর্ণ দিক বর্ণীত হয়েছে।

বংশগতি
------

আব্দুর রহমানের বংশ পরম্পরা হল পশতু সম্প্রদায়ভুক্ত ঘোরয়াখেল যা মোহাম্মদী বংশের সাথে মিলিত হয়েছে। রহমানের পূর্বপুরুষ ত্রয়োদশ শতাব্দী থেকে ষোড়শ শতাব্দীরর মধ্যে হিন্দু কুশ পর্বত থেকে পেশেয়ার উপাত্যকায় নিজেদের বসতি স্থায়ীভাবে স্থানান্তর করে। তিনি পেশোয়ারের উপকন্ঠে একটি ছোট বসতিতে বেড়ে উঠতে থাকেন। 
রহমান বাবা ঐ এলাকায় আপাতদৃষ্টিতে শান্তিতে ববসবাস করতে থাকেন, এবং তিনি কখনো তার সময়কার চলা আন্তঃজাতিগত সংঘর্ষে নিজের সম্পৃক্ততারর কথা উল্লেখ করেননি।
তার পরিবারের ইতিহাস সম্পর্কে বিভিন্ন ধরনের মতবাদ রয়েছে। অনেক মতামত প্রদানকারীরা একমত হয়েছেন যে তার পরিবার তাার গ্রামের প্রধান (দলপতি) ছিলেন।

রহমান বাবা খুবই জ্ঞানী ব্যক্তি হওয়া সত্ত্বেও তিনি সাদাসিধে জীবন যাপনে অভ্যস্ত ছিলেন। তিনি নিজে দাবি করতেন, "স্বর্ণ পাত্রে যদিও পান করার জ্য সুমিষ্ট পানীয় থাকে, তবুও আমি আমার ঐ মাটির পাত্রের পানিকেই শ্রেয় বিবেচনা করি"।

আব্দুর রহমান বাবা ১৭১৫ খ্রিষ্টাব্দে মৃত্যু বরণ করেন। তার সমাধি(মাজার) পেশোয়ারের দক্ষিণ উপকন্ঠে (রিং রোড হাজার খওয়ানি) অবস্থিত। তারর মাজার একটি বড় গম্বুজ বিশিষ্ট বড় কক্ষ। 
কবি এবং আধ্যাত্ববাদে বিশ্বাসীদের জজন্য তার মাজার তার জনপ্রিয় কবিতাগুচ্ছ সংগ্রহ ও পাঠের জন্য গুরুত্বপূর্ণ স্থান হিসেবে বিবেচিত হয়। প্রতি বছরের এপ্রিলে তার ওরছ মহাসমারোহ পালিত হয়ে থাকে।

তরিকতের প্রেক্ষাপট
------------------

রহমান বাবা একজন সাধক ছিলেন কিন্তু তিনি কার হাতে বায়াত দান করেছিলেন বা কোন তরিকার অনুসারী ছিলেন সেটা নিয়ে বিভিন্ন ধরনের মতবাদ রয়েছে যার কোন দালিলিক সত্যতা পাওয়া যায়নি। সাবির অনুমান করেন যে রহমান নকশবন্দিয়া তরিকার অনুসারী ছিলেন, সাথে সাথে তিনি পীর বাবার সন্তানদের নিকট সুফিবাদের সশিক্ষা গ্রহণ করেন। শিমেল এবং সাদ আহমেদ বক্স তাকে চিশতিয়া তরিকার হিসেবে নিযুক্ত করেন। আকাব, নিজে কাদেরিয়া তরিকার খলিফা (প্রতিনিধি), তাকে কাদেরিয়া তরিকার খলিফা (প্রতিনিধি) বলে

তথ্যসূত্র
---------

1. ↑  Sampson, Robert. "Abdu'l Rahmān Bābā: The Legacy of His Poetry in Expressing Divergent Islamic Theology in Pushtūn Society." M.A. Thesis, University of Nottingham, 2003.
2. ↑  Sampson, Robert. "The Poetry of Rahman Baba: The Gentle Side of Pushtun Consciousness." Central Asia 52 (2003): 213–228.
3. ↑  Rahman Baba, Abdu'l, Robert Sampson, and Momin Khan. The Poetry of Rahman Baba: Poet of the Pukhtuns. Translated by Robert Sampson and Momin Khan. Peshawar: University Book Agency, 2005.
4. 1 2  RB-P  ওয়েব্যাক মেশিনে আর্কাইভকৃত ৩ এপ্রিল ২০০৯ তারিখে.
5. ↑  D 135/9.
the Saudi monarch also known as "Abdulaziz" জন্য Ibn Saud দেখুন। other uses জন্য Abdul Aziz (disambiguation) দেখুন।

**আব্দুল আজিজ** (উসমানীয় তুর্কি: عبد العزيز/*ʻAbdü'l-ʻAzīz*, তুর্কি: *Abdülaziz*; ৮ ফেব্রুয়ারি ১৮৩০  – ৪ জুন ১৮৭৬) ছিলেন উসমানীয় সাম্রাজ্যের ৩২ তম সুলতান। বড়ভাই সুলতান প্রথম আবদুল মজিদের মৃত্যুর পর তিনি ১৮৬১ সালে সিংহাসনে আসীন হন।

ইস্তাম্বুলের ইয়ুপ প্রাসাদে জন্মগ্রহণ করা আব্দুল আজিজ পরিপূর্ণ উসমানীয় শিক্ষা লাভ করেন। তবে তিনি পাশ্চাত্যের আধুনিকতা এবং যান্ত্রিক সভ্যতার অগ্রগতির গুণমুগ্ধ ছিলেন। তিনি ১৮৬৭ সালের গ্রীষ্মে কয়েকটি গুরুত্বপূর্ণ ইউরোপীয় রাজধানী সফর করেন, যেমন- লন্ডন, প্যারিস ও ভিয়েনা। প্রকৃতপক্ষে তিনিই প্রথম উসমানীয় সুলতান যিনি পশ্চিম ইউরোপ সফর করেন।

উসমানীয় নৌবাহিনীর (যার অধীনে ১৮৭৫ সালে ব্রিটিশ ও ফরাসি নৌবাহিনীর পর বিশ্বের তৃতীয় বৃহত্তম নৌবহর ছিল) প্রতি ব্যাপক আগ্রহের পাশাপাশি আব্দুল আজিজ উসমানীয় সাম্রাজ্যের সব নথিপত্র, ইতিহাস, সাংস্কৃতিক বিষয়াবলি সংকলন ও প্রামাণ্যকরণের উদ্যেগ নেন। তাঁর সাহিত্যেও আগ্রহ ছিল এবং নিজে শাস্ত্রীয় সংগীতের একজন প্রতিভাবান রচয়িতা ছিলেন। তাঁর রচিত সংগীতগুলো উসমানীয় রাজবংশের আরো কয়েকজনের রচিত সংগীতের সাথে London Academy of Ottoman Court Music কর্তৃক সংকলিত *European Music at the Ottoman Court* নামক অ্যালবামে স্থান পেয়েছে।
সাম্রাজ্যের অর্থনৈতিক অব্যবস্থাপনার অভিযোগে তিনি ১৮৭৬ সালের ৩০ মে মন্ত্রীবর্গ ও সামরিক বাহিনীর চাপে ক্ষমতা ছাড়তে বাধ্য হন। তাঁর ভ্রাতুষ্পুত্র (প্রথম আবদুল মজিদের পুত্র) পঞ্চম মুরাদকে সিংহাসনে বসানো হয়। এর ৬ দিন পর সিরাগান প্রাসাদে আব্দুল আজিজের রহস্যজনক মৃত্যু হয়। তাঁর লাশ একটি জলাধারে পড়ে ছিল এবং সেটার পানি তার দুই হাতের কবজি কেটে আসা রক্তে ভেসে যাচ্ছিল। সেসময় এই মৃত্যুকে আত্মহত্যা ঘোষণা দেওয়া হলেও একে দেশি-বিদেশি নানা ষড়যন্ত্রে পরিকল্পিত হত্যাকাণ্ড মনে করা হয়ে থাকে। পরবর্তীতে তাঁর আরেক ভাতিজা সুলতান দ্বিতীয় আব্দুল হামিদ কয়েকজন উসমানীয রাজন্যবর্গকে (যেমন মিধাত পাশা) এই মৃত্যুর সাথে জড়িত থাকার অভিযোগে শাস্তি দেন।

তথ্যসূত্র
---------

1. 1 2  Hoiberg, Dale H. সম্পাদক (২০১০)। "Abdülaziz"বিনামূল্যে নিবন্ধন প্রয়োজন। *Encyclopædia Britannica*। I: A-ak Bayes (15th সংস্করণ)। Chicago, IL: Encyclopædia Britannica Inc.। পৃষ্ঠা 21। আইএসবিএন 978-1-59339-837-8।
2. ↑  Garo Kürkman, (1996), *Ottoman Silver Marks*, p. 46
3. ↑  Chambers Biographical Dictionary, আইএসবিএন ০-৫৫০-১৮০২২-২, page 2
4. ↑  Britannica, Istanbul  ওয়েব্যাক মেশিনে আর্কাইভকৃত ১৮ ডিসেম্বর ২০০৭ তারিখে: *When the Republic of Turkey was founded in 1923, the capital was moved to Ankara, and Constantinople was officially renamed Istanbul in 1930.*
5. ↑  *European Music at the Ottoman Court*, London Academy of Ottoman Court Music. CD album released on 6 November 2000. ASIN: B0000542KD.